Oikeusministeriö

Viite  Lausuntopyyntö  4.11.2011  OM 7/021/2004     
		            OM0191:00/06/06/2000
Luonnos valtioneuvoston asetukseksi vesitalousasioista
Vesitaloushankkeilla voi olla monenlaisia vaikutuksia vesiympäristöön, joka on vesistön ja sen rantavyöhykkeen muodostama kokonaisuus. Lähtökohtaisesti hankkeesta vastaavan tulee selvittää päätöksenteon kannalta riittävästi näitä vaikutuksia. Asetusluonnoksen 1 §.ssä on näistä vesiympäristöön kohdistuvista vaikutuksista lueteltu vain veden laatu ja vesistön tila sekä kalasto. Tämä luettelo on liian suppea kuvaamaan moninaisia mahdollisia ympäristö- ja luontovaikutuksia. Vuoden takaisessa asetuksen ensimmäisessä valmisteluversiossa asia oli ilmaistu ilmaisulla "arvio hankkeen eri vaikutuksista vesiympäristöön". ELY-keskuksen mielestä hakemuksen yleisiä sisältövaatimuksia olisi tarpeen laajentaa tähän suuntaan.  
Asetusluonnoksen 1 §:n perusteluissa todetaan, että viranomaisten kokoamat ja käsittelemät tiedot tarjoavat vesitaloushankkeissa hyvän pohjan perustellun vaikutusarvion tekemiseksi. Edelleen todetaan kuitenkin olevan  mahdollista, että kaikkea vaikutusten arvioimiseksi tarpeellista tietoa ympäristöstä ei ole valmiina saatavissa, jolloin hankkeesta vastaava voitaisiin velvoittaa selvittämään puuttuvia tietoja. Tähän ELY-keskus haluaa todeta, että lähtökohtaisesti valvonta-viranomaisella ei ole mahdollisuuksia viran puolesta tehdä hankkeen vaikutusarvioita hakijan puolesta, vaan se kuuluu aina hankkeesta vastaavalle. Yleisen edun valvonnan vaatiessa toki viranomainenkin mahdollisuuksien mukaan pyrkii vaikutuksia arvioimaan.

Ari Niiranen
Ylijohtaja

Aarne Wahlgren
Ympäristönsuojeluyksikön päällikkö
Ympäristö ja luonnonvarat -vastuualue